31989R0213
L 025/70
JURNALUL OFÍCIAL AL UNIUNII EUROPENE
REGULAMENTUL (CEE) NR. 213/89 AL COMISIEI
din 27 ianuarie 1989
de modificare a Regulamentului (CEE) nr. 2288/83 de stabilire a listei substanțelor biologice sau chimice prevăzute la articolul 60 alineatul (1) litera (b) din Regulamentul (CEE) nr. 918/83 al Consiliului privind instituirea unui regim comunitar de scutiri de drepturi vamale
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 918/83 al Consiliului din 28 martie 1983 privind instituirea unui regim comunitar de scutiri de drepturi vamale (1), astfel cum a fost modificat ultima dată prin Regulamentul (CEE) nr. 4235/88 (2), în special articolul 143 alineatul (1),
întrucât Regulamentul (CEE) nr. 2288/83 al Comisiei, (3) astfel cum a fost modificat ultima dată prin Regulamentul (CEE) nr. 3692/87 (4), a stabilit lista substanțelor biologice sau chimice prevăzute la articolul 60 alineatul (1) litera (b) din Regulamentul (CEE) nr. 918/83; întrucât rezultă din informațiile suplimentare primite de la statele membre că este necesar să se modifice din nou acest regulament, astfel încât să se includă în lista menționată anterior o substanță care nu a fost inclusă și pentru care nu există în prezent o producție echivalentă pe teritoriul vamal al Comunității;
întrucât este necesar să se prevadă aplicarea retroactivă a acestor dispoziții, astfel încât să se reglementeze importurile unei asemenea substanțe, care au fost realizate începând cu 1 septembrie 1988;
întrucât măsurile prevăzute de prezentul regulament sunt conforme cu avizul Comitetului pentru regimul de scutiri de drepturi vamale,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 2288/83 se completează cu inserarea substanței denumite „Orcoacid Sulphorhodamine G” (codul NC 3204).
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică începând cu 1 septembrie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 ianuarie 1989.